Da klokken slog over midnat, kunne ansøgere landet over enten ånde lettet op eller drage tvivlens lange suk. I Nordjylland blev 3.801 ansøgere tilbudt en studieplads på Aalborg Universitet, mens 2.469 er blevet tilbudt en studieplads på Professionshøjskolen UCN. Nogle uddannelser kræver dog et højere gennemsnit fra ansøgeren end andre for at blive tilbudt en studieplads gennem kvote 1. Og her løber uddannelsen som jordemoder klart med førstepræmien. Med et adgangskvotient på 10,4 på Professionshøjskolen UCN er uddannelsen den af slagsen i Nordjylland, der kræver det højeste gennemsnit hos ansøgeren. På jordemoderuddannelsen på UCN med sommerstart er 40 ansøgere blevet optaget, mens syv har fået en standby-plads. Med vinterstart har yderligere 40 ansøgere blevet tilbudt en plads, mens 15 står på standby. På medicinuddannelsen, der har et adgangskvotient på 10,1, er hele 188 ansøgere blevet tilbudt en plads, mens 13 har fået en standby-plads. I den anden ende af karakterskalaen ligger uddannelsen Sundhedsadministrativ koordinator på UCN, der kræver et gennemsnit på 3,7 procent for at blive tilbudt en studieplads.

Opsummering:
Uddannelserne i Nordjylland kræver alt fra 3,7 til 10,4 i gennemsnit for optag.